Diari Oficial de la Generalitat Valenciana


Sumari del DOGV 9430, del 19-09-2022 (2022/8303)

RESOLUCIÓ de 12 de setembre de 2022, de la Direcció General d'Obres Públiques, Transport i Mobilitat Sostenible, per la qual s'acorda el nomenament de la persona titular de la Secretaria de la Junta Arbitral del Transport de Castelló.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8303


Data del document
:   12-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 12 de setembre de 2022, de la Direcció General d'Obres Públiques, Transport i Mobilitat Sostenible, per la qual s'acorda el nomenament de la persona titular de la Secretaria de la Junta Arbitral del Transport de Castelló. [2022/8303]  
La Llei 16/1983, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes representants de les empreses de transport o d'activitats auxiliars o complementàries d'aquest, i representants dels carregadors i usuaris.  
Mitjançant Llei orgànica 5/1987, es va delegar en les comunitats autònomes, en les quals aquelles hagen d'estar radicades, les funcions que la Llei d'ordenació dels transports terrestres atribueixen a les juntes arbitrals del transport. A l'efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987, i en les seues normes de desenvolupament.  
D'altra banda, el Decret 46/1991, de 20 de març, del Consell, pel qual s'estableix el nombre, la composició i les normes de funcionament de les juntes arbitrals del transport a la Comunitat Valenciana, en el seu article tercer, estableix que «cadascuna de les juntes estarà composta pel president/a i tres vocals, designats tots ells per la Direcció General de Transports», i que «la Direcció General de Transports designarà el secretari de cadascuna de les juntes, càrrec que recaurà en el vocal membre de l'administració».  
En virtut d'això, i a tenor del que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, les competències de la Direcció General de Transports estan assignades a la Direcció General d'Obres Públiques, Transports i Mobilitat Sostenible, resolc:  
  
Primer  
Nomenar Eva María Redón Sánchez com a nova secretària de la Junta Arbitral del Transport de Castelló.  
  
Segon  
Cessar Francisca Muñoz Ojeda com a secretària de la Junta Arbitral del Transport de Castelló, amb l'agraïment dels serveis prestats.  
  
  
Tercer  
Deixar sense efecte la Resolució de data 9 de novembre de 2019, de la Direcció General d'Obres Públiques, Transports i Mobilitat Sostenible, per la qual s'acorda el nomenament de la persona titular de la Secretaria de la Junta Arbitral de l Transporte de Castelló, així com qualsevol altra que s'opose al que s'estableix en la present resolució.  
  
València, 12 de setembre de 2022.- La directora general d'Obres Públiques, Transport i Mobilitat Sostenible: Roser Obrer Marco.